[{"text_idx": "#000002", "text": "Mae\u2019r bwyd rydym yn ei fwyta yn rhan o system gymhleth y mae polisi\u0308au ar yr amgylchedd, iechyd a\u2019r economi yn effeithio arni."}, {"text_idx": "#000003", "text": "Felly, mae angen i bobl mewn grym gydweithio er mwyn hyrwyddo bwyd iach, cynaliadwy a hygyrch yng Nghaerdydd."}, {"text_idx": "#000004", "text": "Mae Bwyd Caerdydd eisoes yn gwneud y cysylltiadau hyn. Rydym yn bartneriaeth dinas gyfan sy\u2019n cysylltu\u2019r bobl a\u2019r prosiectau sy\u2019n gweithio tuag at sicrhau bwyd da i bawb."}, {"text_idx": "#000005", "text": "Rydym hefyd yn cysylltu Caerdydd a\u0302 rhwydweithiau ehangach fel Synnwyr Bwyd Cymru ac, ar lefel y DU, rhwydwaith Mannau Bwyd Cynaliadwy. Yn 2021, enillodd Caerdydd statws Arian Lleoedd Bwyd Cynaliadwy, gan ddod y lle cyntaf yng Nghymru \u2013 ac un o ddim ond chwech yn y DU \u2013 i ennill y wobr hon am ei gwaith arloesol yn hyrwyddo bwyd iach a chynaliadwy."}, {"text_idx": "#000006", "text": "A thrwy ein rhwydweithiau, rydym yn gweithio\u2019n agos gyda llunwyr polisi allweddol y ddinas \u2013 y cyngor, y bwrdd iechyd, ysgolion a darparwyr gwasanaethau cyhoeddus eraill \u2013 i\u2019w helpu i hyrwyddo a darparu bwyd da mewn pethynas a\u0302 phob penderfyniad polisi mawr. Mae hyn yn golygu bod darpariaeth ar gyfer bwyd cynaliadwy ac iach yn cael ei hystyried mewn unrhyw bolisi\u0308au newydd sy\u2019n ymwneud a\u0302\u2019r pethau sydd bwysicaf i bawb yn y ddinas, fel tai, iechyd, addysg, cynllunio a\u2019r amgylchedd."}, {"text_idx": "#000007", "text": "Y mwyaf yw\u2019r mudiad Bwyd Da yn y ddinas, y mwyaf o rym fydd ganddo i wneud newidiadau. Felly, mae angen i bawb gymryd rhan er mwyn ein helpu i dyfu."}, {"text_idx": "#000008", "text": "Drwy ymuno a\u0302 rhwydwaith Bwyd Caerdydd, cymryd rhan yn un o\u2019n digwyddiadau, neu hyd yn oed dim ond rhannu ein cynnwys ar y cyfryngau cymdeithasol, byddwch yn helpu i ddangos pw\u0302er y mudiad ar gyfer Bwyd Da yn y ddinas."}, {"text_idx": "#000009", "text": "Os ydych am fynd gam ymhellach, darllenwch Strategaeth Bwyd Da Caerdydd, gwnewch addewid i weithredu a rhannu\u2019r camau hynny gyda phawb yn eich rhwydweithiau eich hun i\u2019w hannog i ymuno a\u0302\u2019r mudiad."}, {"text_idx": "#000010", "text": "Drwy wneud addewid i helpu mudiad Bwyd Da Caerdydd i dyfu, byddwch yn rhan o wneud system fwyd ein dinas yn decach a gwella ei chysylltiadau."}, {"text_idx": "#000011", "text": "Annog eich cyflogwr i wneud adduned i gyfrannu tuag at gyflawni nodau bwyd caerdydd"}, {"text_idx": "#000016", "text": "Cyfathrebu\u2019r camau bwyd da rydych chi\u2019n eu cymryd i sicrhau bod newid yn bwrw gwreiddiau ac i godi ymwybyddiaeth"}, {"text_idx": "#000017", "text": "As Hospitality / food service business"}]